**N Y I L A T K O Z A T**

Alulírott **……………………………..** – székhely:…………………….., cégjegyzékszám:…………………….., adószám:……………………., képviseli:……………………………, mint reklámközvetítő – továbbiakban: Reklámközvetítő - az alábbi nyilatkozatot teszi.

**Előzmények:**

A Reklámközvetítő és a JCDecaux Hungary Zrt. – cégjegyzékszám: 01-10-045326, a továbbiakban: „***JCDecaux***”- között reklámközvetítésre irányuló szerződés jött létre, mely alapján a Reklámközvetítő a 2008. évi XLVIII. törvény - a továbbiakban: Reklámtörvény – 3 § h) pontja szerinti reklámközvetítési tevékenységet végez.

Reklámközvetítő tudomással bír arról, hogy 2017. július 01. napján hatályba lépett a 2017. évi CIV törvény, mely a településkép védelméről szóló 2016. évi LXXIV. törvényt – a továbbiakban: „***Településképi Tv”***. - módosította. A módosítás alapján a 2016. évi LXXIV. törvény 11/G. § alanyi hatálya alá tartozó személyek, mint reklámozók kizárólag a Településképi Tv-ben meghatározott feltételek mellett tehetnek közzé reklámhordozón plakátot, illetve reklámot 2017. július 15. napját követően. Ezen felül Reklámközvetítő tudomással bír arról, hogy a Településképi Tv. módosítása miatt a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet - a továbbiakban: „***Rendelet***” - is módosult a 191/2017. (VII.7.) Kormányrendeletben foglaltaknak megfelelően.

A Reklámközvetítő tudomással bír arról is, hogy a listaár alkalmazása során reklámozónak minősül az a személy/szervezet is, aki/amely kapcsán a Rendelet 8/D. § (1) bekezdésében foglalt feltételek teljesülnek.

**A fentiekre tekintettel a Reklámközvetítő az alábbi nyilatkozatot teszi.**

**1.** **A Reklámközvetítő a jelen nyilatkozat aláírásával vállalja**, hogy abban az esetben, ha a Településképi Tv. 11/G. § hatálya alá tartozó személy részére kíván hirdetési szolgáltatást közvetíteni, vagy egyéb okból – ideértve a Rendelet 8/D § (1) bekezdését is – az érintett megrendelés teljesítése kizárólag listaáron történhet, úgy legkésőbb a JCDecaux felé történő ajánlatkérés leadásával egyidőben **értesíti a JCDecaux-t arról, hogy a reklámozó olyan személy, aki a Településképi Tv. 11/G. § alapján kizárólag listaáron vehet igénybe hirdetési szolgáltatást, vagy egyéb okból a megrendelés kizárólag listaáron teljesítető.**

**2.** A Reklámközvetítő amennyiben olyan reklámozó részére kíván hirdetési szolgáltatást közvetíteni, mely Településképi Tv. 11/G. § alapján nem csak listaáron hirdethet, a JCDecaux felé történő megrendelés leadásáig a reklámozót írásban – teljes bizonyító erejű magánokiratba foglaltan - nyilatkoztatja e körben.

**3.** A Reklámközvetítő a jelen nyilatkozat aláírásával vállalja, hogy a 2. pontban meghatározott nyilatkozatot legkésőbb a JCDecaux felé történő megrendelés leadásával egyidejűleg a JCDecaux-hoz elektronikus úton eljuttatja a telepuleskep@jcdecaux.com e-mail címre, illetve a JCDecaux kérésére a nyilatkozatot eredetiben – írásban – átadja.

**4.** A Reklámközvetítő kijelenti, hogy a 2. pontban foglalt kötelezettsége teljesítéséért felelősséggel tartozik, melyek megszegése esetén az ebből eredő károkért a Ptk. szerinti teljes kártérítési felelősséggel tartozik.

**5.** Abban az esetben, ha a megrendelés nem a Településképi Tv. szerinti listaár alapján jött létre, azonban mégis kiderül, hogy a reklámfelület(ek) értékesítése bármilyen okból kizárólag listaáron történhet, úgy Reklámközvetítő tudomásul veszi, hogy

a) a kihelyezés megkezdése előtt a JCDecaux Általános Szerződési Feltételeiben („ÁSZF”), illetve - amennyiben az az ÁSZF-hez képest eltérő rendelkezéseket tartalmaz - a JCDecaux-val az érintett megrendelése kapcsán létrejött jogviszonyában szabályozottak szerint (akár részben, akár egészben) lemondhatja az érintett megrendelést. Lemondás hiányában, illetve részbeni lemondás esetén a le nem mondott plakátok/reklámok vonatkozásában a hirdetési díj automatikusan, minden külön jognyilatkozat nélkül az adott reklámra/plakátra vonatkozó listaárnak megfelelően megemelkedik. A Reklámközvetítő tudomásul veszi, hogy lemondás hiányában – illetve a le nem mondott reklámok/plakátok vonatkozásában – a JCDecaux tehát a listaáron történő értékesítés szabályainak megfelelően megemelkedett díjon fogja teljesíteni a megrendelést.

 b) amennyiben a kihelyezés már megkezdődött, de az adott kampány még nem fejeződött be, úgy A Reklámközvetítő erre vonatkozó írásbeli igénye esetén a JCDecaux intézkedik az érintett plakátok/reklámok eltávolítása iránt. Ebben az esetben a kihelyezéssel érintett időszakra vonatkozó hirdetési díj automatikusan, minden külön jognyilatkozat nélkül az adott reklámra/plakátra vonatkozó listaárnak megfelelően megemelkedik (azaz, ezen időszakra a listaáron történő értékesítés szabályainak megfelelően megemelkedett díj jár a JCDecaux részére). A kihelyezéssel nem érintett – azaz az érintett plakátok/reklámok tényleges eltávolítását követő – időszakra pedig a vonatkozó megrendelésben szereplő hirdetési díjat kell – az eltávolítástól függetlenül – változatlanul megfizetnie a Reklámközvetítőnek.

c) amennyiben a hirdetési időszak már véget ért, úgy a hirdetési díj minden külön jognyilatkozat nélkül, automatikusan az adott reklámra/plakátra vonatkozó listaárnak megfelelően megemelkedik (azaz, ebben az esetben a teljes hirdetési időszakra a listaáron történő értékesítés szabályainak megfelelően megemelkedett díj jár a JCDecaux részére).

A fentiek szerint automatikusan megemelkedett díjakat (különbözetet) a Reklámközvetítő – a JCDecaux erre vonatkozó felszólítását követő 8 napon belül - köteles abban az esetben is megtéríteni a JCDecaux-nak, ha a vonatkozó megrendelésre megadott díjat egyébként már megfizette. Minden olyan esetben, mikor kiderül, hogy az értékesítésre a listaár alkalmazása kötelező, a Reklámközvetítő köteles felhívni a reklámozót arra, hogy a Településképi Tv., valamint a Rendeletben foglalt (bejelentési) kötelezettségeinek haladéktalanul tegyen eleget, illetve – amennyiben ilyen lenne – a Reklámközvetítő köteles az őt terhelő (bejelentési) kötelezettségeinek ugyancsak maradéktalanul eleget tenni.

**6.** Amennyiben a Reklámközvetítő a jelen nyilatkozatban foglalt kötelezettségének nem tesz eleget, vagy azt hibásan teljesíti, úgy köteles megtéríteni valamennyi ebből származó kárt (ideértve különösen, de nem kizárólagosan a JCDecaux oldalán felmerülő károkat, közigazgatási bírságokat, egyéb fizetési kötelezettségeket).

**7.** A Reklámközvetítő tudomásul veszi, hogy a jelen nyilatkozat kapcsán „listaár” alatt a Településképi Tv. , illetve a Rendelet szerinti listaárat kell érteni.

**8.** A Reklámközvetítő a jelen nyilatkozat aláírásával feltétlenül és visszavonhatatlanul hozzájárul ahhoz, hogy a jelen nyilatkozata – így az ebben foglalt kötelezettségei, felelőssége stb. – minden olyan jelenlegi, illetve – erre vonatkozó külön nyilatkozat nélkül is - a jövőben a JCDecaux-val létrejövő jogviszonyára kiterjed, amelyben, mint Reklámközvetítő jár el, illetve amely alapján reklámközvetítői tevékenységet végez a JCDecaux felé.

Kelt: …………………, 20…. …………..(hó) …. (nap)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**[Társaság neve]**

mint

**REKLÁMKÖZVETÍTÓ**

képviseli:

**[vezető tisztségviselő neve és beosztása]**